विदेश भेजने के नाम पर ठगे 9.50 लाख, पांच पर केस
विदेशभेजने के नाम पर लाखों रुपए ऐंठने के मामले में पुलिस ने कोर्ट के आदेश पर 5 लोगों के खिलाफ मामला दर्ज किया है। गांव धर्मगढ़ निवासी गुरविंद्र की शिकायत पर दर्ज हुए इस मामले में पानीपत के उरलाना कलां गांव निवासी जानपाल सिंह, नाजर सिंह, गौरव शाहबाद निवासी हरपाल सिंह और दिल्ली के प्रीतमपुरा निवासी मल्होत्रा शामिल हैं।
गुरविंद्र ने बताया कि वह न्यूजीलैंड जाना चाहता था। इसको लेकर वह शाहबाद के हरपाल सिंह अन्य लोगों के संपर्क में आया। उक्त लोगों ने उसे न्यूजीलैंड का वर्क वीजा आदि सभी कार्य करने के 9.50 लाख रुपए मांगे। सहमति होने पर उनको ये पैसे चार किस्तों में दे दिए गए। जिसके बाद 23 जनवरी 2015 को उन्हें बताया गया कि उसकी टिकट पक्की हो चुकी है, इस दौरान उन्होंने उसे वीजा के कागजात भी दिए। बाद में पता चला कि ये सब नकली कागजात थे। उन्हें उक्त लोगों पर शक हुआ तो पंचायत की गई। जिसमें उन्होंने पैसे देने की बात कही, लेकिन अब तक उन्होंने कोई पैसे नहीं दिए।
सफीदों के एसएचओ सज्जन कुमार का कहना है कि गुरविंद्र की शिकायत पर उरलाना कलां गांव निवासी जानपाल सिंह, नाजर सिंह, गौरव शाहबाद निवासी हरपाल सिंह तथा दिल्ली के प्रीतमपुरा निवासी मल्होत्रा के खिलाफ धोखाधड़ी का मामला दर्ज किया गया है। जल्द ही आरोपियों को गिरफ्तार किया जाएगा।
hin_Deva hin_Deva hin_Deva hin_Deva